**УСТАВ**

**На Народно читалище „Гоце Делчев-1959“,с.Ново Делчево,община Сандански,област Благоевград**

Народно читалище „Гоце Делчев-1959“ с. Ново Делчево,община Сандански,област Благоевград е уникално достояние на хората от селото и повече от петдесет години оказва влияние във формирането душевността и културата на делчевското население, и е пример за силата на местния творчески дух.

**Глава първа**

Общи приложения

Чл. 1. С този устав се урежда продължаване съществуването ,устройството,управлението,дейността,финансирането,издръжката и прекратяването на читалището.

Чл. 2. /1/ Народно читалище „Гоце Делчев-1959“ е традиционно самоуправляващо се културно-просветно сдружение в с. Ново Делчево, община Сандански, област Благоевград,което изпълнява и държавни културно-просветни задачи.В неговата дейност могат да участват всички физически лица без оглед на ограничения на възраст и политически и религиозни възгледи и етническо самосъзнание.

/2/Народно читалище „Гоце Делчев-1959“ е юридическо лице с нестопанска цел.

Чл.3. /1/ Целите на читалището са да задоволява потребностите на гражданите от селото и района,свързани със:

1.Развитие и обогатяване на културния живот,социална и образователна дейност на населението от с.Ново Делчево;

2.Запазване на обичайте и традициите на селото и района;

3.Разширяване на занаята на гражданите и приобщаването им към ценностите и постиженията на науката,изкуството и културата;

4.Възпитаване и утвърждаване на националното самосъзнание;

5.Осигуряване на достъп до информация;

 /2/ За постигане на целите по ал.1, читалището извършва основни дейности като:

1.Уреждане и поддържане на библиотека;

2.Развитие и подпомагане на любителското художествено творчество;

3. Организиране на школи,кръжоци,курсове,клубове,празненства,концерти, чествания и младежки дейности;

4.Събиране и разпространение знания за родния край;

/3/ Читалището няма право да предоставя собствено или ползвано от него имущество възмездно или безвъзмездно:

1.За хазартни игри и нощни заведения;

2.За дейност на нерегистрирани по Закон за вероизповеданията религиозни общности и юридически лица с нестопанска цел на такива общности;

3.За постоянно ползване от политически партии и организации;

4.На председателя,секретаря, членовете на настоятелството и поверителната комисия и на членовете на техните семейства;

Чл.4. Читалището може да се сдружава с други читалища за постигане на своите цели.За провеждане на съвместни дейности и инициативи по реда на Закона за народните читалища.

**Глава втора**

Учредяване и съществуване

Чл.5./1/Народно читалище „Гоце Делчев-1959“ с.Ново Делчево е учредено и може да продължи своето съществуване с най-малко 50 дееспособни физически лица,които да вземат решение на Общото събрание.

/2/ Общото събрание приема новия устав на читалището и избира неговите органи.Уставът урежда:

1.наименованието;

2.седалището;

3.целите;

4.източниците на финансиране;

5.Органите на управление и контрол,техните правомощия,начинът на избирането им,реда на свикването им и за вземане на решения;

6.начина за приемане на членовете и прекратяване на членството,както и реда за определяне размера на членския внос.

Чл.6./1/Читалището придобива качество на юридическо лице с нестопанска цел с вписването му в регистъра на Благоевградски окръжен съд.

/2/Вписването на читалището в регистъра на Благоевградския окръжен съд се извършва без такса по писмена молба от настоятелството към която се прилагат:

1.Протоколът от Общото събрание;

2.уставът на читалището,подписан от членовете на читалището;

3.нотариално заверен образец от подписа на лицето,представляващо читалището и валидният печат на читалщето.

/3/В регистъра се вписват:

1.Наименованието,седалището и годината на основаването на читалището;

2.уставът;

3.имената на членовете на настоятелството и на поверителната комисия;

4.името и длъжността на лицата,които ще представляват читалището;

5.настъпилите промени по т.1-4.

/4/Наименованието на читалището трябва да се въвежда в заблуждение и да не накърнява добрите нрави.То се изписва на български език.

/5/Седалището на читалището е населеното място,където се намира неговото управление.Адресът на читалището е адресът на неговото управление.

/6/Всяка промяна в обстоятелствата по ал.4 трябва да бъде заявена в 14- дневен срок от възникването й.

/7/С пререгистрацията си в Благоевградския окръжен съд,читалището си запазва правото да получава държавна и общинска субсидия след вписването в регистъра на народните читалища към Министерството на културата,в който се вписват:

1.наименованието на читалището;

2.седалището на читалището;

3.името на лицата,които представляват читалището;

4.ЕИК по БУЛСТАТ;

5.настъпилите промени по т.1-5.

/8/Читалищното настоятелство в 7-дневен срок от вписването на читалището в съдебния регистър,подава заявление за вписване в регистъра на Министерството на културата,към което се прилагат данните към ал.7 и уставът на читалището.

/9/Читалището получава от Министъра на културата или оправомощено от него лице,удостоверение за вписване в регистъра.Такова удостоверение или служебно уведомяване получава и кмета на общината.

/10/Ако читалището не се пререгистрира до 09.06.2010 год. Се лишава от правото на субсидия от държавния и общински бюджет,както и ползване на държавно и общинско имущество.

**Глава трета**

Управление

Чл.7./1/Членовете на читалището са индивидуални,колективни и почетни.

Приемането им става с писмено заявление до председателя.

/2/Индивидуалните членове за български граждани.Те биват действителни и спомагателни.

1.действителните членове са лица, навършили 18 години, които участват в дейността на читалището,редовно плащат членски внос и имат право да избират и да бъдат избирани:

2.спомагателните членове са лица до 18 години,които нямат право да избират и да бъдат избирани.Те имат право на съвещателен глас.

/3/Колективните членове съдействат за осъществяване целите на читалището,подпомагат дейностите,поддържане и обогатяване на материалната база и имат право на един глас в общото събрание.Колективните членове могат да бъдат:

1.професионални организации;

2.стопански организации;

3.търговски дружества;

4.кооперации и сдружения;

5.културно-просветни и любителски клубове и творчески колективи.

/4/Почетни членове могат да бъдат български и чужди граждани с изключителни заслуги за читалището.

Чл.8. Органи на читалището са общото събрание,настоятелството и поверителната комисия.

Чл.9./1/Върховен орган на читалището е общото събрание.

/2/Общото събрание на читалището се състои от всички членове на читалището,имащи право на глас.

Чл.10./1/Общото събрание:

1.изменя и допълва устава;

2.избира и освобождава членовете на настоятелството,поверителната комисия и председателя;

3.приема вътрешни актове,необходими за организацията за дейността на читалището;

4.приема и изключва членовете на читалището;

5.определя основни насоки на дейността на читалището;

6.взема решения за членуване или за прекратяване на членството в читалищно сдружение;

7.приема бюджета на читалището;

8.приема годишния отчет до 30 март на следващата година;

9.определя размера на членския внос;

10.отменя решения на органите на читалището;

11.взема решения за прекратяване на читалището;

12.взема решение за отнасяне до съда на незаконосъобразни действия на ръководството или отделни читалищни членове.

/2/ Решенията на общото събрание са задължителни за другите органи на читалището.

Чл.11./1/Редовно общо събрание на читалището се свиква от настоятелството най-малко веднъж годишно.Извънредно общо събрание може да бъде свикано по решение на настоятелството,по искане на поверителната комисия или на една трета от членовете на читалището с право на глас.При отказ на настоятелството да свика извънредно общо събрание,до 15 дни от постъпването на искането,поверителната комисия или една трета от членовете на читалището с право на глас могат да свикат извънредно общо събрание от свое име.

/2/Поканата за събрание трябва да съдържа дневния ред,датата,часа и мястото на провеждането му и кой го свиква.Тя трябва да бъде получена срещу подпис или връчена не по-късно от 7 дни преди датата на провеждането.В същия срок на вратата на читалището и на други обществени места в селото, трябва да бъде залепена поканата за събранието.

/3/Общото събрание е законно,ако присъстват най-малко половината от имащите право на глас членове на читалището.При липса на кворум събранието се отлага с един час.Тогава събранието е законно ако на него присъстват не по-малко от една трета от членовете при редовно общо събрание и не по-малко от половината плюс един при извънредно общо събрание.

/4/Решенията по чл.10,ал.1,т.1,4,10 и 11 се вземат с мнозинство най-малко две трети от всички членове.

/5/две трети от членовете на общото събрание на читалището могат да представят иска пред окръжния съд за отмяна решение на общото събрание ,ако то противоречи на закона или устава.

/6/Искът се предявява в едномесечен срок от узнаването на решението,но не по-късно от една година от датата на вземане на решението.

/7/Прокурорът може да иска от окръжен съд да отмени решение на общото събрание,което противоречи на закона или устава ,в едномесечен срок от узнаване на решението,но не по-късно от една година от датата на вземане на решението.

Чл.12./1/Изпълнителен орган на читалището е настоятелството,което се състои най-малко от трима членове,избрани за срок от 3 години.Същите да нямат роднински връзки по права и съребрена линия до четвърта степен.

/2/Настоятелството:

1.свиква общото събрание;

2.осигурява изпълнението на решенията на общото събрание;

3.подготвя и внася в общото събрание проект за бюджет на читалището и утвърждава щата му;

4.подготвя и внася в общото събрание отчет за дейността на читалището;

5.назначава секретаря на читалището и утвърждава длъжностната му характеристика;

/3/Настоятелството взема решения с мнозинство повече от половината на членовете си.

Чл.13./1/Председателят на читалището е член на настоятелството и се избира от общото събрание за срок от три/3/години.

/2/Председателят:

1.организира дейността на читалището съобразно закона,устава и решенията на общото събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на читалището и въз основа решение на настоятелството.

Чл.14./1/Секретарят на читалището:

1.организира изпълнението на решенията на настоятелството,включително решенията за изпълнението на бюджета;

2.организира текущата основна и допълнителна дейност;

3.отговаря за работата на щатния и хонорувания персонал;

4.представлява читалището заедно и поотделно с председателя.

/2/Секретарят не може да е в роднински връзки с членовете на настоятелството и на поверителната комисия по права и по съребрена линия до четвърта степен,както и да бъде съпруг/съпруга/ на председателя на читалището.

Чл.15./1/Поверителната комисия се състои най-малко от трима членове,избрани за срок от 3 години.

/2/Членовете на поверителната комисия не могат да бъдат лица,които са в трудово-правни отношения с читалището или са роднини на членове на настоятелството,на председателя или на секретаря по права линия,съпрузи,братя,сестри и роднини по сватовство от първа степен.

/3/Поверителната комисия осъществява контрол върху дейността на настоятелството,председателя и секретаря на читалището по спазване на закона,устава и решенията на Общото събрание.

/4/При констатирани нарушения поверителната комисия уведомява Общото събрание на читалището,а при данни за извършено престъпление и органите на прокуратурата.

Чл.16.Не могат да бъдат избрани за членове на настоятелството и на поверителната комисия,и за секретари,лица,които са осъждани на лишаване от свобода за умишлени престъпления от общ характер.

Чл.16.а.Членовете на настоятелството.Включително председателят и секретарят,подават декларации за конфликт на интереси при условията и реда на Закона за предотвратяване и разкриване на конфликт на интереси.Декларациите се обявяват на интернет страницата на читалището.

**Глава четвърта**

Имущество и финансиране

Чл.17.Имуществото на Народно читалище“Гоце Делчев-1959“ с.Ново Делчево се състои от право на временно стопанисване и управление на читалищен салон с гримьорна и библиотека.

Чл.18.Читалището набира средства от следните източници:

1.членски внос;

2.субсидия от държавния и общинския бюджет;

3.други приходи.

Чл.19./1/от предвидените по държавния и общинския бюджет средства за читалищна дейност,читалището получава определена сума за самостоятелно управление,като изпраща свой представител за участие в комисия с представител на Общината и представители на всяко друго читалище.

/2/При недостиг на средства за ремонт и поддръжка на читалищната сграда,читалището се обръща за осигуряването им от Общинския съвет гр.Сандански.

Чл.20./1/Читалището не може да отчуждава недвижими вещи и да очертава ипотека върху тях.

/2/Движими вещи могат да бъдат отчиждавани,залагани,бракувани или заменени с по-доброкачествени само по решение на настоятелството.

/3/Прекратяването на читалището по искане на прокурора се вписва служебно.

Чл.24.Читалищното сдружение,в което читалището е членувало до прекратяването,не може да претендира за имуществото му.

Чл.25.Имуществото на читалището след прекратяването му се предава на общината,която е длъжна да го представи за читалищна дейност на организация,която е най-близка до нашето читалище.

**Глава пета**

Административно-наказателни разпоредби

Чл.26.Председател или секретар на читалище,който представи имущество в нарушение на чл.3,ал.4, се наказва с глоба от 500 до 1000лв. и с лишаване от право да заема изборна длъжност в читалището за срок от 5 години.

Чл.27.Председател на читалището,който не заяви вписване в регистъра на читалищата към министъра на културата в срок по чл.6,ал.8, се наказва с глоба от 150 до 300лв.

Чл.28.Председател на читалището,който не представи доклад за изпълнението на читалищните дейности и за изразходваните от бюджета средства в срок по чл.22а,ал.4, се наказва с глоба от 150 до 300лв.

Чл.29/1/нарушенията се установяват с актове на :

1.оправомощени от министъра на културата длъжностни лица- за нарушенията по чл.27;

2.кмета на общината или оправомощени от него длъжностни лица- за нарушения по чл.26 и чл.28.

/2/Наказателните постановления се издават от министъра на културата или оправомощен от него зам. Министър,съответно от кмета на общината.

Допълнителни и заключителни разпоредби

Параграф 1.Народно читалище „Гоце Делчев-1959“с.Ново Делчево.

Параграф2.Читалището има име,кръгъл печат с надпис:Народно читалище“Гоце Делчев-1959“с.Ново Делчево,община Сандански,с разтворена книга и центъра на печата.

Параграф 3.Празник на читалището е 4 май.

Параграф 4.Този устав е приет на Общото събрание на читалището,състояло се на 26.03.2010 година.За приемането му гласуваха 29 от присъствалите 29 члена на читалището,съгласно приложния списък.

 Председател:

 /Валентин Апостолов/

**Поименен състав на настоятелството и поверителната комисия**

**Настоятелство в състав** :

1.Валентин Димитров Апостолов -Председател при Народно Читалище „Гоце Делчев-1959” с.Ново Делчево

2.Илинка Йорданова Стоянова , член на настоятелството при Народно Читалище „Гоце Делчев-1959” с.Ново Делчево

3.Снежана Георгиева Пангева , член на настоятелството при Народно Читалище „Гоце Делчев-1959” с.Ново Делчево

**Поверителна комисия в състав :**

1.Елисавета Лазарова Черкезова , член на поверителната комисия при Народно Читалище „Гоце Делчев-1959” с.Ново Делчево

2. Иванова Гаджанова , член на поверителната комисия при Народно Читалище „Гоце Делчев-1959” с.Ново Делчево

3.Здравка Василева Арнаудова , член на поверителната комисия при Народно Читалище „Гоце Делчев-1959” с.Ново Делчево